paragraph_text: Za vrijeme rata novine su prije tiskanja pregledavali cenzori kako bi se izbjegle vijesti koje bi mogle imati negativne diplomatske posljedice. Naklada je tada znatno opala, kako zbog nedostatka papira, tako i zbog nedostatka vijesti nastalog eliminacijom Židova iz njemačkog društva. Veličina novina je 1944. smanjena sa 16 stranica na 4, koliko je bilo i 1923. godine, a čitateljstvo je opalo na 200.000. Prestale su izlaziti u veljači 1945. godine, a posljednje vijesti većinom su se ticale uvjeravanja njemačkog naroda da su vijesti o skorom porazu samo židovska propaganda.